CELEX: 22005D0711
Language: et
Date: 2005-10-04 00:00:00
Title: 2005/711/EÜ: EÜ-EFTA Kaubavahetuse formaalsuste lihtsustamise ühiskomitee otsus nr 1/2005, 4. oktoober 2005, millega kutsutakse Rumeeniat ühinema 20. mai 1987. aasta kaubavahetuse formaalsuste lihtsustamist käsitleva konventsiooniga

14.10.2005   
            
            
               ET
            
            
               Euroopa Liidu Teataja
            
            
               L 269/44
            
         EÜ-EFTA KAUBAVAHETUSE FORMAALSUSTE LIHTSUSTAMISE ÜHISKOMITEE OTSUS nr 1/2005,
   4. oktoober 2005,
   millega kutsutakse Rumeeniat ühinema 20. mai 1987. aasta kaubavahetuse formaalsuste lihtsustamist käsitleva konventsiooniga
   (2005/711/EÜ)
   ÜHISKOMITEE,
   võttes arvesse 20. mai 1987. aasta kaubavahetuse formaalsuste lihtsustamist käsitlevat konventsiooni (edaspidi “konventsioon”), (1) eriti selle artikli 11 lõiget 3,
   ning arvestades järgmist:
   
               (1)
            
            
               Valmistades ette Rumeenia ühinemist Euroopa Liiduga, hõlbustaks Rumeenia, Euroopa Ühenduse, Islandi Vabariigi, Norra Kuningriigi ja Šveitsi Konföderatsiooni vahelise kaubavahetusega seotud formaalsuste lihtsustamine kaubavahetust Rumeeniaga.
            
         
               (2)
            
            
               Sellise lihtsustamise saavutamiseks oleks asjakohane kutsuda Rumeeniat konventsiooniga ühinema,
            
         ON TEINUD JÄRGMISE OTSUSE:
   Artikkel 1
   Vastavalt konventsiooni artiklile 11a kutsutakse Rumeeniat käesolevale otsusele lisatud nõukogu, Euroopa Liidu ja Rumeenia vahelise kirjavahetuse kaudu ühinema konventsiooniga alates 1. jaanuarist 2006.
   Artikkel 2
   Käesolev otsus jõustub selle vastuvõtmise päeval.
   
      Basel, 4. oktoober 2005
      
         
            Ühiskomitee nimel
         
         
            eesistuja
         
         Rudolf DIETRICH
         
      
   
   
      (1)  EÜT L 134, 22.5.1987, lk 2. Konventsiooni on viimati muudetud otsusega nr 2/95 (EÜT L 117, 14.5.1996, lk 18).
   
      Lugupeetud härra,
      Mul on au Teile teatada EÜ-EFTA kaubavahetuse formaalsuste lihtsustamise ühiskomitee 4. oktoobri 2005. aasta otsusest nr 1/2005, millega kutsutakse Rumeeniat ühinema 20. mai 1987. aasta kaubavahetuse formaalsuste lihtsustamist käsitleva konventsiooniga.
      Rumeenia ühinemine konventsiooniga vastavalt konventsiooni artiklile 11a võib toimuda pärast ühinemiskirja hoiuleandmist Euroopa Liidu Nõukogu peasekretariaati koos konventsiooni tõlkega Rumeenia riigikeelde.
      Lugupidamisega
      
         
            Euroopa Liidu Nõukogu
         
         
            peasekretariaat peasekretär
         
      
      Rumeenia,
      võttes teadmiseks EÜ-EFTA kaubavahetuse formaalsuste lihtsustamise ühiskomitee 4. oktoobri 2005. aasta otsuse nr 1/2005, millega kutsutakse Rumeeniat ühinema 20. mai 1987. aasta kaubavahetuse formaalsuste lihtsustamist käsitleva konventsiooniga,
      soovides saada nimetatud konventsiooni osaliseks,
      KÄESOLEVAGA:
      ühineb konventsiooniga,
      lisab ühinemiskirjale konventsiooni tõlke Rumeenia riigikeelde,
      kinnitab, et aktsepteerib kõiki EÜ-EFTA kaubavahetuse formaalsuse lihtsustamise ühiskomitee soovitusi ja otsuseid, mis võetakse vastu 4. oktoobri 2005 ja selle kuupäeva vahel, mil jõustub Rumeenia ühinemine konventsiooniga vastavalt konventsiooni artiklile 11a.
      (koht), … (kuupäev) …
      
         
            Rumeenia nimel